ഫയലിനടിയില് വെള്ളിക്കെട്ടന് കൊച്ചി: ഫയലുകള്ക്കിടയില് പാമ്ബിനെ കണ്ടു ഞെട്ടി ജീവനക്കാര്. കൊച്ചി കോര്പറേഷന്റെ മട്ടാഞ്ചേരി സോണല് ഓഫീസില് പ്രവര്ത്തിക്കുന്ന ജനസേവനകേന്ദ്രത്തിലെ ജനന, മരണ രജിസ്ട്രേഷന് വിഭാഗത്തിലെ ഫയലുകള്ക്കിടയിലാണ് പാമ്ബിനെ കണ്ടത്. ജീവനക്കാരന് ഫയല് എടുക്കുന്പോള് എന്തോ അനങ്ങുന്നതു കണ്ടു നോക്കിയപ്പോഴാണ് പാമ്ബാണെന്നു മനസിലായത്.രണ്ടരയടിയോളം നീളമുള്ള വെള്ളിക്കെട്ടന് പാമ്ബിനെ കണ്ടു പരിഭ്രാന്തരായ ജീവനക്കാര് അഗ്നിരക്ഷാസേനയെ വിവരമറിയിച്ചു. അവരെത്തി പാമ്ബിനെ പിടികൂടി. ഓഫീസിന്റെ പുറകുവശം കാടുകയറിക്കിടക്കുകയാണ്. ഇതിനു മുമ്ബും സോണല് ഓഫീസില് പാമ്ബ് കയറിയിട്ടുള്ളതായി പറയുന്നു. അന്ന് പാമ്ബിനെ പിടികൂടാന് കഴിയാതിരുന്നതിനാല് ജീവനക്കാര് ഭയംമൂലം ഏതാനും ദിവസം ഓഫീസില് ഹാജരായിരുന്നില്ല.